หุ้นสหรัฐปิดลบ/น้ำมัน,ทองบวก
ดาวโจนส์ปิดลบ 28.10 จุด น้ำมันบวก 53 เซนต์ ทองคำเพิ่มขึ้น 5.40 ดอลลาร์
21 ธ.ค. 2560

ดาวโจนส์ปิดลบ 28.10 จุด น้ำมันบวก 53 เซนต์ ทองคำเพิ่มขึ้น 5.40 ดอลลาร์ดัชนีเฉลี่ยอุตสาหกรรมดาวโจนส์ปิดที่ 24,726.65 จุด ลดลง 28.10 จุด หรือ -0.11% ดัชนี แนสแดค ปิดที่ 6,960.96 จุด ลดลง 2.89 จุด หรือ -0.04% ดัชนี เอสแอนด์พี 500 ปิดที่ 2,679.25 จุด ลดลง 2.22 จุด หรือ -0.08%ดัชนีดาวโจนส์ตลาดหุ้นนิวยอร์กปิดปรับตัวลงเมื่อคืนนี้ (20 ธ.ค.) หลังจากนักลงทุนได้ซึมซับรายงานข่าวที่ว่า สภาผู้แทนราษฎรสหรัฐมีมติเห็นชอบต่อร่างกฎหมายปฏิรูปภาษีขั้นสุดท้าย ก่อนที่จะส่งต่อไปยังประธานาธิบดีโดนัลด์ ทรัมป์เพื่อลงนามให้มีผลบังคับใช้เป็นกฎหมาย ขณะที่นักลงทุนจับตาการรายงานตัวเลขผลิตภัณฑ์มวลรวมภายในประเทศ (GDP) ประจำไตรมาส 3/2560 ของสหรัฐในวันนี้สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนกุมภาพันธ์ เพิ่มขึ้น 53 เซนต์ ปิดที่ 58.09 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน เพิ่มขึ้น 76 เซนต์ ปิดที่ 64.56 ดอลลาร์ต่อบาร์เรลสัญญาทองคำตลาดโคเม็กซ์ส่งมอบเดือนก.พ. เพิ่มขึ้น 5.40 ดอลลาร์ หรือ 0.43% ปิดที่ระดับ 1269.60 ดอลลาร์/ออนซ์